**Amajyaruguru, Intara ya kabiri yasuwe mu gikorwa cy’isuzumamigendekere y’amatora ya Perezida wa Repubulika n’ay’abadepite ya 2024.**

Kuva tariki 18 Ugushyingo 2024, mu Ntara y’Amajyaruguru hateraniye inama y’isuzumamigendekere y’amatora ya Perezida wa Repubulika n’ay’abadepite yabaye muri Nyakanga 2024.

Habanje Inama n’Abayobozi batandukanye ku rwego rw’Intara, abo ku rwego rw’Uturere twose tugize Intara barimo Guverineri w’Intara, Abayobozi b’Uturere, abahagarariye Ingabo na polisi, abikorera n’abandi..., bishimira ko nta bibazo byihariye byagaragaye mu matora mu Ntara y’Amajyaruguru.

Ku munsi wa kabiri, ari nawo usoza, tariki 19 Ugushyingo Perezida wa Komisiyo y’Igihugu y’Amatora mu Ntara y’Amajyaruguru yabonanye n’abakorerabushake bayoboye amatora ku rwego rw’Imirenge.

Yabashimiye umurava n’ubwitange abakorerabushake b’amatora bagaragaje mu gutegura no kuyobora amatora, abizeza ko Komisiyo izakomeza kubaba hafi no kubaka imikoranire n’izindi nzego mu rwego rwo kurushaho kubaka urwego rw’abakorerabushake.

Mu Ntara y’Amajyaruguru hari site z’itora 455, ibyumba by’itora 2845 n’abakorerabushake bayoboye amatora bose hamwe bagera ku 16.774